চুনারুঘাট প্রতিনিধি ॥ চুনারুঘাটে ছোট ভাইদের হামলায় বড় ভাইসহ ৩ জন আহত হয়েছে। গত সোমবার সন্ধ্যায় জিকুয়া গ্রামে এ ঘটনাটি ঘটেছে। আহতরা হচ্ছেন-আব্দুস ছাত্তার (৫০), শামীম মিয়া (২০) ও সুজন মিয়া (১৬)। স্থানীয় সূত্রে জানা গেছে, আব্দুস ছাত্তারের সাথে তার ছোট ভাই নছিম ও মতলিবের জমি সংক্রান্ত বিরোধ চলে আসছিল। গত সোমবার সন্ধ্যায় আব্দুস ছাত্তার দূর্গাপুর বাজার থেকে বাড়ি ফেরার সময় পথিমধ্যে বাজারের কাজলের স্বর্ণের দোকানের পাশে পৌছামাত্র ছোট ভাই নছিম ও মতলিব হামলা চালায়। এ সময় আব্দুস ছাত্তারের দুই পুত্র শামীম মিয়া (২০) ও মোঃ সুজন মিয়া (১৬) এগিয়ে এলে তাদের উপরও হামলা চালায়। এতে ৩জনই আহত হয়। আহতদেরকে চুনারুঘাট হাসপাতালে ভর্তি করা হয়েছে।